 Okorocha ni alága ìgbìmọ àwọn gómínà APC tẹlẹ Atẹjáde kan láti ọwọ alukoro ẹgbẹ òsèlú APC, Bolaji Abdullahi, sọ pé, lẹnu ọjọ mẹta yìí ni Okorocha ń sọrọ àbùkù sí ẹgbẹ nàá, àwọn àgbààgbà ẹgbẹ àti alaga wọn, Olóyè John Odigie-Oyegun lórí ìdìbò abẹle tí ó wáyé ní oṣù karùń-un ní ìpínlẹ Imo. Okorocha, tó jẹ alága ìgbìmọ àwọn gómínà APC ni wọn ní ó lo ọmọ ẹyìn rẹ kan tí orúkọ rẹ ńjẹ Ireagwu Obioma láti gbé àtẹjáde kan jáde tí ó fẹsùn oríṣiríṣi kan ẹgbẹ APC. Àwọn iròyin tì ẹ leè ní ìfẹ síí: Àwọn òǹwòye ní, ọrọ náà jẹ àbùkù fún ìṣọkan APC nítori ipò tí Okorocha wà nínú ẹgbẹ nàá láti ilẹ wá. APC ní àwọn kò ní gba ọrọ-kọrọ láàyè nínú ẹgbẹ náà Atẹjáde ẹgbẹ náà tilẹ fi ẹsùn kán pé, o gbé ìwé kan jáde nínú èyí tí wọn lo ayédèru orúkọ àwọn olọyè ẹgbẹ nàá méjì - Edwin Ikhinmwin àti amòfin agbà Muiz Banire. Ẹgbẹ APC ní, àwọn kò ní gba ọrọ-kọrọ láàyè nínú ẹgbẹ náà o. Wọn wa rọ Okorocha láti kó ara rẹ ní ìjánu, kí ó sì wá ọnà àlàáfíà pẹlú àwọn àgbààgbà ẹgbẹ náà. Nkan kò lọ déédé láàrín ìgbìmọ aláṣẹ ẹgbẹ òṣèlú APC àti Gomina Ìpínlẹ Imo, Rochas Okorocha, lórí àwọn ọrọ kan tí wọn ní ó ń tẹnu rẹ jáde. : APC: Ọrọ àbùkù látẹnu Okorocha ń ta ẹrẹ bá ẹgbẹ wa 